
AMCAN(ION)
· Darparu cyfle i ymgymryd ag ymchwil beirniadol a gwerthusol sy’n ymwneud â materion a dadleuon sy’n berthnasol i gynllun gradd y myfyriwr.
· Darparu perthynas diwtora unigol gefnogol a beirniadol effeithiol i annog cynnydd strwythuredig, cyson a boddhaol o ran gwybodaeth, sgiliau ymchwil a deilliannau.

DEILLIANNAU DYSGU

Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:
· gwblhau prosiect ymchwil sylweddol sy’n adlewyrchu sgiliau priodol o ran cymathu, cyfosod, dadlau, cyfathrebu a chyflwyno, mewn dewis faes sy’n berthnasol i’w gynllun gradd;
· cwblhau ei ymchwil a chyflwyno dogfen orffenedig o fewn yr amser a bennwyd ac i safonau a gytunwyd;
· manteisio ar gysyniadau, egwyddorion ac arferion a gyflwynwyd mewn modylau eraill a dangos cysylltiadau a pherthnasau;
· pennu cyflwr presennol gwybodaeth mewn maes penodol a chyfrannu at y wybodaeth honno.

CYNNWYS DANGOSOL

· Bydd myfyrwyr yn ymgymryd â sesiynau gweithdy ar fethodoleg ymchwil a fydd yn ymdrin â materion ymchwil generig a phenodol megis: 
· Dynodi cwestiwn/mater ymchwil; 
· adolygu llenyddiaeth ac arfarnu beirniadol;
· y defnydd o ddata gwreiddiol ac eilaidd;
· dethol methodoleg ac offer ymchwil;
· adnabod tybiaethau a chyfyngiadau astudiaeth;
· cynllunio prosiect ymchwil;
· rheoli’r prosiect ymchwil yn effeithiol;
· strwythur, arddull a chyflwyniad;
· dod i gasgliadau a llunio tybiaethau;
· ysgrifennu papurau gwyddonol/technegol;
· ystyriaethau moesegol.

STRATEGAETH GORUCHWYLIO A RHEOLI 
Ar ôl mynychu’r gweithdai ar ddulliau ymchwil, bydd yn rhaid i’r myfyriwr lunio cynnig ymchwil gydag adolygiad llenyddiaeth, rhesymwaith, cwestiynau allweddol/damcaniaeth, methodoleg arfaethedig a chynllun ymchwil. Dylid cyflwyno’r cynnig ar Ffurflen Cynnig Traethawd Hir Ôl-raddedig. Ar sail y cynnig ymchwil, penodir goruchwyliwr perthnasol yn ogystal ag ail ymgynghorydd lle bo’n briodol.  Trafodir y cynnig ymchwil gyda’r goruchwyliwr a llunnir adroddiad adborth ac argymhelliad.  Bydd y goruchwyliwr yn cwrdd â’r myfyriwr i drafod yr adroddiad a’r opsiynau – sef parhau, gan roi sylw i’r argymhellion, gan adolygu’r cynnig yn sylweddol neu, mewn achosion eithriadol, cytundeb o’r ddwy ochr i roi’r gorau i’r traethawd hir. Pennir y goruchwyliwr er mwyn adlewyrchu maes ffocws penodol y traethawd hir a darparu cymorth effeithiol a gwybodus.   Cofnodir pob sesiwn oruchwylio ar Gofnod Goruchwylio Traethawd Hir Ôl-raddedig.  Wedi’r broses hon bydd y myfyrwyr yn cofrestru eu traethawd hir i’w arholi gan Brifysgol Cymru Y Drindod Dewi Sant, gan ddefnyddio ffurflenni a gweithdrefnau safonol.  Rhaid i ffurflen foeseg y Brifysgol gael ei chyflwyno a’i chymeradwyo cyn y gall y myfyriwr ddechrau ar elfen ymchwil y traethawd hir. 
Yn dilyn hyn, bydd y myfyriwr a’r goruchwyliwr yn cytuno ar raglen o diwtorialau unigol a, lle bo hynny’n briodol, diwtorialau grŵp bach, gan ddiffinio natur ac amlder y cyfarfodydd a gytunir gyda’r myfyriwr. 
Rôl y tiwtor/goruchwyliwr fydd: 
· annog myfyrwyr i archwilio ystod o feysydd ymchwil posibl;
· cynorthwyo i ddethol maes ymchwil penodol;
· cynorthwyo i wneud y nodau a’r amcanion yn glir;
· argymell ffynonellau a dulliau ymchwil priodol gyda phwyslais ar sicrhau eu bod yn addas i’r pwrpas;
· cyfarwyddo strwythur a chyflwyniad y traethawd hir;
· cefnogi, annog ac ysgogi’r myfyrwyr yn gyffredinol yn eu hymchwil.

Dyrennir yr addysgu fel a ganlyn i gyflwyno’r modwl: 

	Math o weithgaredd
	Oriau
	Canran

	Dysgu ar yr amserlen
	30
	5%

	Dysgu annibynnol
	570
	95%

	Dysgu drwy leoliadau
	0
	0

	CYFANSWM
	600
	100%



ASESU

Elfen Asesu 1 - 100%

Traethawd hir (15,000 o eiriau)

Dylai’r traethawd hir fod oddeutu 15,000 o eiriau o hyd; bydd hyn ar ffurf naill ai adolygiad llenyddiaeth neu drwy gasglu data.  Caiff pob traethawd hir ei asesu gan arholwr mewnol - fel arfer aelod o dîm rhaglen y myfyriwr - er mewn amgylchiadau eithriadol mae’n bosibl y bydd aelod arall o staff ynghlwm â’r gwaith.  Caiff y traethawd hir ei ail farcio gan aelod o dîm y cwrs. Bydd yr arholwr allanol yn gweld pob traethawd hir. 

Dylai myfyrwyr gyflwyno’u traethawd hir ynghyd â Ffurflen Cyflwyno Traethawd Hir Gradd Meistr dan y canllawiau a roddir gyda’r ddogfen hon.  
Caiff y traethawd hir ei asesu yn ôl meini prawf a safonau a gytunwyd ac a fydd ar gael i’r myfyrwyr wrth ddechrau’n ffurfiol ar yr ymchwil ar gyfer eu traethawd hir. 
Caiff y traethawd hir ei asesu yn ôl meini prawf a safonau a gytunwyd, e.e.: 
· cynllunio, trefnu a rheoli;
· strwythur a chyflwyniad;
· manylder gwybodaeth;
· manylder yr ymchwil;
· perthnasedd y cynnwys;
· datblygiad y ddadl;
· dadansoddiad beirniadol;
· dilysrwydd y tybiaethau a’r casgliadau.
Crynodeb o’r Asesiad
	Math o weithgaredd
	Canran

	Arholiad ysgrifenedig
	

	Gwaith cwrs
	100% 

	Ymarferol
	

	CYFANSWM
	100%



ADDYSG AR GYFER DATBLYGU CYNALIADWY (ADC)

	Ydy'r modwl yn cyfrannu at ADC?
	Ydy


	
	

	Os ydy, rhowch fanylion yn gryno (dim mwy na 100 o eiriau): 

Bydd myfyrwyr yn archwilio maes penodol o ddiddordeb yn ymwneud ag addysg a gofal plant ifanc; gall hyn gynnwys cysyniadau yn ymwneud â chydraddoldeb, llesiant a diwylliant. Bydd y meysydd ymchwil hyn yn cysylltu â Deddf Llesiant Cenedlaethau’r Dyfodol (Cymru) 2015 a gofynion cynllun strategol y Drindod Dewi Sant o ran cynaliadwyedd.

